Ордэн «Народны Герой Украіны»

Ордэн «**Народны Герой Украіны**» ()&nbsp;— украінская недзяржаўная ўзнагарода, уведзеная ў 2015 годзе з ініцыятывы калекцыянэра антыкварыяту ды валянтэра Андрэя Боечка ды ювэліра Дзьмітра Шчарбакова.

## Гісторыя
Аўтары ідэі ордэна Андрэй Боечка ды Дзьмітро Шчарбакоў яшчэ зь вясны 2014 року рабілі для майданаўцаў, а пасьля для вацскоўцаў срэбраныя падвескі-абярэгі (якіх, па іх дадзеных, вырабілі 5700 штук). Увосені 2014, улічваючы недастатковую ўвагу дзяржавы да ўзнагароджаньня вайскоўцаў, яны вырашылі заснаваць новую ўзнагароду, і ў лютым 2015 Боечка паведаміў пра выраб першых 100 экзэмпляраў. У «Фэйсбуцы» была запушчаная апытанка наконт кандыдатах у гонар і па стане на лістапад 2014 яго ўдзельнікі вылучылі каля тысячы чалавек, а па стане на чэрвень 2015&nbsp;— каля 2 тысячаў. На заклік здаваць срэбоа для ордэнаў станом на той час адгукнуліся понад 300 людзей з 16 коаінаў. Першая цырымонія ўзнагароджаньня адбылася 4 чэрвеня 2015 ў Сафійскім саборы; тады былі адзначаныя 23 асобы. Пасьля 4-е&nbsp;— 5-е цырымоніі праект набраў значную папулярнасьць.

Узнагароджаньні адбываюцца раз на адзін-два месяцы. Станам на жнівень 2017 (за 24 цырымоніі ўзнагароджаньня) адзнаку атрымалі 338 асобаў.

## Пра ўзнагароду
Ёсьць два варыянты ўзнагароды: з чырвона-чорнаю стужкаю на калодцы&nbsp;— для ваяроў, якія са зброяю ў руках ахоўвалі ўкраінскую зямлю, а з жоўта-блакітнаю стужкаю&nbsp;— для валянтэраў ды мэдыкаў.

Ордэн выраблены з срэбра 925 пробы; кожная ўзнагарода мае індывідуальны нумар ды элемэнты аховы. Да камплекта ўваходзяць сам ордэн, пасьведчаньне, памятная манэта ды картка банка «Ґлобус» з тысячаю грывень. Ордэны робяць зь ператопленых срэбраных рэчаў, сабраных ва ўсіх жадаючых. У прыватнасьці, украінскі баксэр Вячаслаў Узэлкоў перадаў на ордэн сваю срэбраную мэдаль, якую атрымаў на Чэмпіянаце Эўропы па боксе 2002 року.

Прапанаваць кандыдатуру на ўзнагароджаньне можа кожны на старонцы ордэну ў Facebook; у прадстаўленьні павінен быць апісаны гераічны ўчынак кандыдата. Ўзнагародная Рада правярае інфармацыю й прымае канчатковае рашэньне.

Ордэн ёсьць адною з самых вядомых украінскіх недзяржаўных узнагародаў. Існуюць адзнакі як найпапулярнейшае, найганаровейшае ці адной з найганаровейшых узнагародаў ва Ўкраіне, па меншай меры недзяржаўных.

## Узнагародная рада
Першаснае вылучэньне й абмеркаваньне кандыдатаў на ўзнагароджаньне адбываецца з удзелам усіх ахвотных у Facebook, пасьля чаго кандыдатуру разглядае ўзнагародная рада. Яна складаецца зь вядомых вайскоўцаў, валянтэраў, мэдыкаў, журналістаў і г. д.. Пачаткова месцы ў радзе былі прапанаваныя людзям, якіх часьцей за ўсё прапаноўвалі да ўзнагароджаньня, а ў сакавіку 2017 была створаная грамадская арґанізацыя «Народны герой Украіны», у якую ўваходзяць выключна ўзнагароджаныя гэтым ордэнам і якая мусіць выбіраць ўзнагародную раду. У першы склад рады ўвайшлі 15 асобаў, у прыватнасьці вядомыя вайскоўцы Яўген Жукаў, Паўло Розлач, Аміна Акуева, Уладзімер Шумейка, валянтэры Рыгор Тука з «Народнага тылу», Марына Камарова ды Дар’я Баталова з «Арміі SOS», Паўло Кашчук з Combat-UA. Імёны некаторых чальцоў рады не агучваюцца ў сувязі зь іх вайсковаю службаю. Сярод чальцоў рады былі альбо ёсьць танкіст Яўген Мэжэвікін, валянтэры Лілія Болбат, Уладзімер Галаднюк, Іван Зьвягін, журналісты Юры Бутусаў ды Зьміцер Лазуткін. Колькасьць чальцоў рады нясталая; у некаторыя часы ў ёй было 10 ды 12 асобаў. Старшынём рады стаў (і па стане на 2017 рок застаецца) Рыгор Тука.

## Пастанова пра адзнаку

### Агульнае палажэньне
* Ордэн «Народны Герой Украіны» ёсьць адзнакаю народу Ўкраіны.
* Ордэн «Народны Герой Украіны» ўручаецца грамадзянам Украіны, а таксама грамадзянам замежных дзяржаваў, за выдатныя заслугі ў ахове незалежнасьці Ўкраіны і валянтэрскай дапамогі ўзброеным сілам.
* Ордэн налічвае адну ступень і дзьве намінацыі.
* Узнагароджаныя Ордэнам «Народны Герой Украіны» набываюць ганаровае званьне «Народны Герой Украіны».
* Ордэн «Народны Герой Украіны» мае форму трызуба з накладзеным па цэнтры паднятым мячом, падвешанага да ордэнскае ліштвы.
* Палоска на ордэнскай ліштвы мае чырвона-чорны колер для ўзнагароджаных падчас вайсковых дзеяньняў, ды жоўта-блакітны за валянтэрскую дзейнасьць.
* У камплект узнагароды ўваходзіць таксама знак ордэна, пасьведчаньне аб узнагароджаньні ды банкаўская картка.
* Пазбаўленьне Ордэна «Народны Герой Украіны» можа быць ажыцьцяўленае Ўзнагароднаю Радаю за дзеяньні, накіраваныя супраць Дзяржавы Ўкраіна і яе народу.

### Парадак прадстаўленьня да ўзнагароджаньня Ордэнам «Народны Герой Украіны»
* Хадайніцтва аб узнагароджаньні Ордэнам «Народны Герой Украіны» парушаюць перам Старшынём Узнагароднае Рады чальцы Ўзнагароднае Рады, камандзіры вайсковых падрозьдзелаў і кіраўнікі валянтэрскіх арґанізацыяў. Вылучэньне кандыдатураў ажыцьцяўляецца галосна.
* У прадстаўленьні пазначаюцца пэўныя заслугі асобы, якія сталі падставаю для распачынаньня хадайніцтва аб узнагароджаньні.
* Канчатковае рашэньне аб узнагароджаньні асобы, што прадстаўлена да адзначэньня прымае Старшыня Ўзнагароднае Рады. Ён таксама можа асабіста ініцыяваць узнагароджаньне.

### Парадак уручэньня Ордэна «Народны Герой Украіны»
* Уручэньне Ордэна «Народны Герой Украіны» праводзіцца ў абстаноўцы ўрачыстасьці й галоснасьці.
* Ганаровую ўзнагароду ўручае, як правіла, Старшыня Ўзнагароднае Рады.
* Па даручэньні Старшыні Ўзнагароднае Рады ганаровую ўзнагароду могуць уручаць сябры Ўзнагароднае Рады або Камандзір вайскоўцаў падрозьдзелаў ды кіраўнікі валянтэрскіх арґанізацыяў.
* Узнагароджанаму Ордэнам «Народны Герой Украіны» уручаецца знак адрозьненьня й грамата.
* Знак Ордэна «Народны Герой Украіны» носіцца на грудзях зьлева.

### Парадак захоўваньня Ордэна «Народны Герой Украіны»
* Узнагародныя знакі Ордэна «Народны Герой Украіны» ды пасьведчаньні захоўваюцца ў Узнагароднай Рады.
* У выпадку ўзнагароджаньня асобы Ордэнам «Народны Герой Украіны» знак ды пасьведчаньне захоўваюцца ў гэтай асобы.
* У выпадку страты (псуты) знака ды пасьведчаньня дублікаты, як правіла, не выдаюцца. Яны могуць быць выдадзеныя, як выключэньне, пры ўмове, што ўзнагароджаны ня змог прадухіліць страты (псуты) знакаў ды дакумэнтаў, згодна з рашэньнем Узнагароднае Рады за сродкі ўзнагароджанага або безкаштоўна.
* Пасьля сьмерці ўзнагароджанага Ордэнам «Народны Герой Украіны» знакі, ліштвы ды пасьведчаньні застаюцца ў сям’і памерлага.
* Узнагародныя знакі, ліштвы ды пасьведчаньні Ордэна «Народны Герой Украіны», што належаць асобе, пазбаўленаму Ордэна, падлягаюць вяртаньню ва Ўзнагародную Раду.

### Мастацка-кампазыцыйнае і духоўна-сутнаснае апісаньне ордэна «Народны Герой Украіны»

* У аснову мастацкай канструкцыі і стылю выкананьня Ордэна «Народны Герой Украіны» ускладзеныя дасканала вывучаныя археолагамі, культуролагамі і мастакамі нашых аб’яднаньняў каноны праўдзіва праваслаўных малюнкаў і сэнсаў часоў Кіеўскае Русі, Украінскае Гетманскае эпохі ды Ўкраінскае Народнае Рэспублікі.
* Ордэн «Народны Герой Украіны» мае форму гербавага знака Сьвятога князя Ўладзімера Вялікага ў форме трызуба&nbsp;— сымбалу дзяржаўнасьці ды незалежнасьці Ўкраіны; па цэнтру накладзены меч лязом уверх&nbsp;— сымбал вайсковае доблесьці. Адрозьненьне падвешаная да ордэнскае ліштвы.
* Знак ордэна мае памер 50&nbsp;мм, выраблены з срэбра. На зваротным пляскатым баку нагруднага знаку нанесеныя знакі арґанізацыяў, якія заснавалі адрозьненьне, ды выґраваны парадкавы нумар.
* Стужка Ордэна «Народны Герой Украіны» мае памер 15&nbsp;мм вэртыкальна і 28&nbsp;мм гарызантальна. Стужка ўскладзеная на мэталічную плястыну з шпількаю. Палоска мае чырвона-чорны (для вайскоўцаў) або жоўта-блакітны (для валянтэраў, цывільных) колер. Стужка адрозьненьня шаўковая муаровая.
* З дапамогаю пярсьцёнка з вушкам знак Ордэна злучаецца з прастакутнаю калодкаю. На адваротным баку калодкі ёсьць зашпілька для мацаваньня нагруднага знаку да адзеньня..

## Узнагароджаньне ордэнам «Народны Герой Украіны»

### Палітычныя й грамадскія дзяячы
# Вадалазкі Анатоль (загад №&nbsp;5 ад 5 ліпеня 2015 року).
# Мустафа Джэмілеў (загад №&nbsp;10 ад 13 кастрычніка 2015 року)
# Амэтаў Рэшат (загад №&nbsp;11 ад 18 лістапада 2015 року).
# Ахтэм Чыйгоз (загад №&nbsp;11 ад 18 лістапада 2015 року).

## Крыніцы

## Вонкавыя спасылкі
* Група ў Facebook, дзе адбываецца публічная частка абмеркаваньня кандыдатураў
* Ґалерэя «Народны Герой Украіны»

Катэгорыя:Украінскія ордэны
Катэгорыя:2015 год ва Ўкраіне